gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6138, del 05-11-2009 (2009/12049)

Nomenament de Jorge Fayos Tudela com a funcionari de carrera, agent de policia local.
-------------------------------------------------------------------------------------

### Dades del document

Número de DOGV
:   6138

Data del DOGV
:   05-11-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/12889


Data del document
:   27-10-2009

Organisme emissor
:   Ajuntament de Rafelguaraf

Tipus de document
:   Resolució

Descriptors 

:   * Rafelguaraf
    * funcionari

Nomenament de Jorge Fayos Tudela com a funcionari de carrera, agent de policia local. [2009/12103]  
Per Resolució de l'Alcaldia de 26 d'octubre de 2009, ha sigut nomenat Jorge Fayos Tudela funcionari de carrera d'aquest Ajuntament, escala d'administració especial, subescala de serveis especials, classe policia local i els seus auxiliars, categoria agents, grup C-1.  
Cosa que es publica en compliment del que disposa l'article 23 del Reial Decret 2223/1984, de 19 de desembre.  
Rafelguaraf, 27 d'octubre de 2009.- L'alcalde: Federico Tormo Vidal. El secretari: V. Ricardo Martínez Sánchez.
Diari Oficial de la Generalitat Valenciana


Sumari del DOGV 6039, del 19-06-2009 (2009/6620)

Divorci contenciós 001028/2008. Notificació de la sentència a José Luís Roselló Sales.
--------------------------------------------------------------------------------------

### Dades del document

Número de DOGV
:   6039

Data del DOGV
:   19-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/6620


Data del document
:   27-05-2009

Organisme emissor
:   Jutjat de Primera Instància Número 9 de València

Tipus de document
:   Edicte

Divorci contenciós 001028/2008. Notificació de la sentència a José Luís Roselló Sales. [2009/6620]  
Demandant: Rosa María Sáez Yuste  
Procuradora: María Luisa Sempere Martínez  
Demandat: José Luis Roselló Sales  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber:   
Que en les actuacions de divorci contenciós, seguides amb el número 1028/2008, a instàncies de Rosa María Sáez Yuste contra José Luis Roselló Sales, en situació de rebel·lia, en les quals en data 8 de gener de 2009, s'ha dictat sentència, la part dispositiva de la qual diu així:  
«Estime la demanda interposada per la representació processal de Rosa María Sáez Yuste contra José Luis Roselló Sales, i acorde la dissolució del matrimoni, per divorci dels expressats, amb tots els efectes legals, en especial:  
1. Es reconeix a l'actora una pensió compensatòria mensual de 200 euros a càrrec del demandat, que s'haurà de pagar dins dels cinc primers dies de cada mes. Esta quantia s'actualitzarà anualment d'acord amb l'índex de preus al consum.  
2. S'acorda la dissolució de la societat de guanys.  
Cada part pagarà les costes causades a la seua instància i les comunes a mitges.  
Comuniqueu esta resolució, una vegada ferm el pronunciament de divorci, al registre civil on conste inscrit el matrimoni.  
Esta és la meua sentència, contra la qual s'hi pot preparar un recurs d'apel·lació en el termini de cinc dies des de la notificació, que pronuncie, mane i firme».  
I perquè valga de notificació en forma deguda a José Luis Roselló Sales, en rebel·lia, expedisc i firme este edicte.  
València, 27 de maig de 2009.- El secretari: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 5994, del 16-04-2009 (2009/3228)

Rotlle d'apel·lació 951/2008. Notificació de la interlocutòria a la CP Pintor Sorolla, 19, de Museros.
------------------------------------------------------------------------------------------------------

### Dades del document

Número de DOGV
:   5994

Data del DOGV
:   16-04-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/3228


Data del document
:   11-02-2009

Organisme emissor
:   Audiència Provincial de València

Tipus de document
:   Edicte

Descriptors 

:   * sistema judicial

Rotlle d'apel·lació 951/2008. Notificació de la interlocutòria a la CP Pintor Sorolla, 19, de Museros. [2009/3228]  
La Secció Sisena de l'Audiència Provincial de València ha dictat en el rotlle d'apel·lació número la sentència que té l'encapçalament i la part dispositiva que diu així:  
«Interlocutòria número 25  
President: Vicente Ortega Llorca.  
Magistrats: María Mestre Ramos, Eugenia Ferragut Pérez.  
La Secció Sisena de l'Audiència Provincial de València, integrada pels magistrats anotats al marge, ha vist este recurs d'apel·lació que s'ha interposat contra la interlocutòria de data 3 de juny de 2008, que s'ha dictat en les actuacions la referència de les quals s'ha fet constar.  
Han sigut parts en el recurs, com a apel·lant, la part demandant Francisco Manuel Gil Panach, representat pel procurador Enrique José Domingo Roig i assistit pel lletrat Luis Felipe Alfaro Panach.  
Hi és ponent María-Eugenia Ferragut Pérez, qui manifesta el parer del tribunal.  
La sala disposa:   
1. Desestimem el recurs interposat per Francisco Manuel Gil Panach.  
2. Confirmem la interlocutòria impugnada.  
3. Imposem al recurrent les costes d'esta alçada.  
Quan pertoque, torneu al Jutjat de procedència les actuacions originals, amb la certificació d'esta resolució per a la seua execució i compliment.  
Esta és la nostra sentència, que acordem i firmem.  
No s'hi pot interposar un recurs de cassació».  
I perquè es publique en el Diari Oficial de la Comunitat Valenciana, a fi de notificar a la part incompareguda CP Pintor Sorolla, 19, de Museros.  
València, 11 de febrer de 2009.- La secretària: Eugenia Rosa Martín Landete.
Diari Oficial de la Generalitat Valenciana


Sumari del DOGV 6132, del 28-10-2009 (2009/12645)

Notificació d'audiència prèvia de 6 de juliol de 2009, de la Unitat d'Agències de Viatges, de revocació del títol llicència d'agència de viatges i de concessió d'un termini de 15 dies per a la renovació de la fiança a Alicia Juárez Albero, com a titular de l'agència de viatges Viajes Tal Para Cual.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6132

Data del DOGV
:   28-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/12357


Data del document
:   06-07-2009

Organisme emissor
:   Conselleria de Turisme

Tipus de document
:   Edicte

Notificació d'audiència prèvia de 6 de juliol de 2009, de la Unitat d'Agències de Viatges, de revocació del títol llicència d'agència de viatges i de concessió d'un termini de 15 dies per a la renovació de la fiança a Alicia Juárez Albero, com a titular de l'agència de viatges Viajes Tal Para Cual.  
 [2009/12178]  
Per no haver sigut possible notificar, de forma personal i directa a la interessada, l'escrit de concessió d'un termini de 15 dies per a la renovació d'aval d'agències de viatges a Alicia Juarez Albero, com a titular de l'agència de viatges Viajes Tal Para Cual, és procedent la publicació en el Diari Oficial de la Comunitat Valenciana, a l'efecte del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.  
València, 19 d'octubre de 2009.- La cap de l'Àrea de Producte: Isabel Palafox Gámir.  
«L'entitat Seguros Catalana Occidente, SA, ens ha comunicat l'anul·lació de la pòlissa d'assegurança de caució N-03969521, prestada en el seu dia per esta companyia a favor de la Alicia Juárez Albero, com a titular de l'agència de viatges Viajes Tal Para Cual, i que correspon a la fiança que l'article 14.1 del Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana, establix que les Agències de Viatges hauran de mantindre en permanent vigència.  
Per tot el susdit, se li concedix un termini de 15 dies perquè presente, davant d'esta administració, la corresponent carta de pagament original justificativa del depòsit d'una nova fiança davant del Servici Territorial d'Economia, Hisenda i Ocupació, amb l'advertiment que de no fer-ho i, d'acord amb l'article 11 de l'esmentat Decret 20/1997, serà causa de revocació del títol llicència d'agència de viatges.   
València, 6 de juliol de 2009.- La cap de servici d'Ordenació i Inspecció d'Empreses Turístiques: Carmen Martínez Aznar».
Diari Oficial de la Generalitat Valenciana


Sumari del DOGV 6028, del 04-06-2009 (2009/6355)

Informació pública de la reactivació i adaptació dels Estatuts a la Llei.
-------------------------------------------------------------------------

### Dades del document

Número de DOGV
:   6028

Data del DOGV
:   04-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6355


Data del document
:   15-04-2009

Organisme emissor
:   Agua la Carrasca, COOP V.

Tipus de document
:   Informació Pública

Informació pública de la reactivació i adaptació dels Estatuts a la Llei. [2009/6355]  
José Roca Rodríguez, secretari del Consell Rector de la Cooperativa Agua la Carrasca, CV, fa públic que l'Assemblea General de la Cooperativa, en la reunió de data 14 d'abril de 2009, va adoptar per unanimitat, l'acord, atés que la societat cooperativa es troba dissolta, per no haver-se adaptat els seus Estatuts a la Llei 8/2003, de 24 de març, de Cooperatives de la Comunitat Valenciana, de reactivar esta societat cooperativa, amb l'adaptació dels seus Estatuts a la Llei 8/2003, de 24 de març, de Cooperatives de la Comunitat Valenciana, amb la qual cosa la causa de la dissolució desapareix.  
Elx, 15 d'abril de 2009.- El secretari del Consell Rector: José Antonio Roca Rodríguez. Amb el vist i plau del president d'este Consell Rector: Manuel Aguilera Moreno.
Diari Oficial de la Generalitat Valenciana


Sumari del DOGV 6065, del 27-07-2009 (2009/8382)

Adjudicació número 08/11. Obres del Projecte de Demolició d'Edificis Industrials en l'Àmbit València Parc Central, finca cadastral 5203803, carrer Sant Vicent Màrtir C/V carrer Fernández de Mesa. València.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6065

Data del DOGV
:   27-07-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/8382


Data del document
:   29-06-2009

Organisme emissor
:   Valencia Parque Central Alta Velocidad 2003, SA

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Adjudicació número 08/11. Obres del Projecte de Demolició d'Edificis Industrials en l'Àmbit València Parc Central, finca cadastral 5203803, carrer Sant Vicent Màrtir C/V carrer Fernández de Mesa. València. [2009/8382]  
1. Entitat adjudicadora  
a) Organisme: Valencia Parque Central Alta Velocidad 2003, SA.  
b) Dependència que tramita l'expedient: no consta.  
c) Número d'expedient: 08/11.  
d) Adreça d'Internet del perfil del contractant:   
2. Objecte del contracte  
a) Tipus: obres.  
b) Descripció: execució de les obres del Projecte de Demolició d'Edificis Industrials en l'Àmbit València Parc Central, finca cadastral 5203803, carrer Sant Vicent Màrtir C/V carrer Fernández de Mesa. València.  
c) Lot (si és el cas): no consta.  
d) CPV (referència de nomenclatura): 41882745.  
e) Acord marc (si procedix): no consta.  
f) Sistema dinàmic d'adquisicions (si procedix): no consta.  
g) Mitjà de publicació de l'anunci de licitació: Boletín Oficial del Estado (BOE)  
h) Data de publicació de l'anunci de licitació: 1 d'abril de 2009.  
3. Tramitació i procediment  
a) Tramitació: ordinària.  
b) Procediment: obert.  
4. Pressupost base de licitació. Import net: 954.576,38 euros. IVA (16%): 152.732,22 euros. Import total: 1.107.308,60 euros.  
5. Adjudicació  
a) Data: 29 de juny de 2009.  
b) Contractista: Secopsa Construcción, SA.  
c) Import o cànon d'adjudicació. Import net: 658.657,70 euros. IVA (16%): 105.385,23 Import total: 764.042,93 euros.   
València, 29 de juny de 2009.- El director general: J. Salvador Martínez Ciscar.
Diari Oficial de la Generalitat Valenciana


Sumari del DOGV 6122, del 14-10-2009 (2009/11956)

Informació pública sobre l'expedició de duplicat de títol acadèmic d'Inmaculada Corral Fuentes.
-----------------------------------------------------------------------------------------------

### Dades del document

Número de DOGV
:   6122

Data del DOGV
:   14-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/11029


Data del document
:   07-08-2009

Organisme emissor
:   Conselleria d'Educació

Tipus de document
:   Informació Pública

Informació pública sobre l'expedició de duplicat de títol acadèmic d'Inmaculada Corral Fuentes. [2009/11417]  
Inmaculada Corral Fuentes ha sol·licitat l'expedició del duplicat del títol de Tècnic Auxiliar, branca Perruqueria i Estètica, especialitat Estètica per haver extraviat l'original, les dades del qual s'indiquen a continuació.  
Titular del document: Inmaculada Corral Fuentes, que va nàixer el dia 06.07.1981 a Alzira, província de València, amb DNI 57597315B.  
Tipus de document: Tècnic Auxiliar, branca Perruqueria i Estètica, especialitat Estètica, expedit pel Ministeri d'Educació i Ciència, el dia 30.01.2001 i registrat en el llibre 40, foli 156, número 414553860511.  
Centre que lliurà l'original: IES El Cabañal de València, província de València.  
Cosa que es fa pública en compliment del que establix l'Orde de 24 d'agost de 1988, del Ministeri d'Educació i Ciència, a fi que les persones interessades pugen presentar les reclamacions oportunes, en el termini de 30 dies comptadors a partir de l'endemà de la publicació del present anunci, davant la directora territorial d'Educació de València.  
València, 7 d'agost de 2009.- La directora territorial d'Educació: Virginia Jiménez Martínez.
Diari Oficial de la Generalitat Valenciana


Sumari del DOGV 6131, del 27-10-2009 (2009/11530)

Notificació d'audiència prèvia de 3 de juliol de 2009, de la Unitat d'Agències de Viatges, de revocació del títol llicència d'agència de viatges i de concessió d'un termini de 15 dies per a la renovació de fiança a l'entitat Ocio Cumbre Magazín, SL, com a titular de l'agència de viatges Cumbre Tours.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6131

Data del DOGV
:   27-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/11578


Data del document
:   03-07-2009

Organisme emissor
:   Conselleria de Turisme

Tipus de document
:   Edicte

Notificació d'audiència prèvia de 3 de juliol de 2009, de la Unitat d'Agències de Viatges, de revocació del títol llicència d'agència de viatges i de concessió d'un termini de 15 dies per a la renovació de fiança a l'entitat Ocio Cumbre Magazín, SL, com a titular de l'agència de viatges Cumbre Tours. [2009/11538]  
Per no haver sigut possible notificar de forma personal i directa a la interessada l'escrit de concessió d'un termini de 15 dies per a la renovació d'aval d'agències de viatges a l'entitat Ocio Cumbre Magazín, SL, com a titular de l'agència de viatges Cumbre Tours, és procedent la publicació en el Diari Oficial de la Comunitat Valenciana, a l'efecte del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.  
València, 15 d'octubre de 2009.- La cap de l'Àrea de Producte: Isabel Palafox Gámir.  
«L'entitat Seguros Catalana Occidente, SA, ens ha comunicat l'anul·lació de la pòlissa d'assegurança de caució N-04348201, prestada al seu dia per esta companyia a favor de l'entitat Ocio Cima Magazín, SL, com a titular de l'agència de viatges Cima Tours i que correspon a la fiança que l'article 14.1 del Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana, establix que les agències de viatges hauran de mantindre en permanent vigència.  
Per tot el susdit, se li concedix un termini de 15 dies perquè presente, davant d'esta administració, la corresponent carta de pagament original justificativa del depòsit d'una nova fiança davant del Servici Territorial d'Economia, Hisenda i Ocupació, amb l'advertiment que de no fer-ho, i d'acord amb l'article 11 de l'esmentat Decret 20/1997, serà causa de revocació del títol llicència d'agència de viatges.   
València, 3 de juliol de 2009.- La cap de Servici d'Ordenació i Inspecció d'Empreses Turístiques: Carmen Martínez Aznar».
Diari Oficial de la Generalitat Valenciana


Sumari del DOGV 6128, del 22-10-2009 (2009/11389)

Informació pública de la modificació d'usos i instal·lacions en el polígon industrial Els Plans.
------------------------------------------------------------------------------------------------

### Dades del document

Número de DOGV
:   6128

Data del DOGV
:   22-10-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/11093


Data del document
:   16-10-2009

Organisme emissor
:   Ajuntament de Ribesalbes

Tipus de document
:   Informació Pública

Descriptors 

:   * Ribesalbes
    * pla d'urbanisme
    * administració local

Informació pública de la modificació d'usos i instal·lacions en el polígon industrial Els Plans. [2009/11593]  
El Ple de l'Ajuntament, en sessió celebrada el dia 14 d'octubre de 2009, va acordar sotmetre a informació pública la modificació d'usos i instal·lacions de les normes subsidiàries del planejament municipal.  
De conformitat amb el que disposa l'article 83.2 a de la Llei 16/2005, de 30 de desembre, Urbanística Valenciana, s'obri un període d'informació pública, per termini d'un mes, mitjançant edicte publicat en el Diari Oficial de la Comunitat Valenciana i un diari oficial de difusió a la localitat.  
Durant el dit termini, qualsevol persona interessada podrà examinar el document objecte de modificació i l'expedient administratiu, a les oficines municipals i, si escau, presentar-hi al·legacions.  
Es procedeix a suspendre durant el període d'un any les llicències d'obra per al tipus d'indústria que es prohibeix instal·lar, de manera immediata, des de l'endemà de la publicació d'aquest anunci.  
Ribesalbes, 16 d'octubre de 2009.- L'alcalde: José Medina Lozano.
Diari Oficial de la Generalitat Valenciana


Sumari del DOGV 6087, del 26-08-2009 (2009/9371)

Rotlle d'apel·lació 273/2009. Notificació de la sentència a Antonio Florín.
---------------------------------------------------------------------------

### Dades del document

Número de DOGV
:   6087

Data del DOGV
:   26-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/9371


Data del document
:   30-07-2009

Organisme emissor
:   Audiència Provincial de València

Tipus de document
:   Edicte

Rotlle d'apel·lació 273/2009. Notificació de la sentència a Antonio Florín. [2009/9371]  
La Secció Sisena de l'Audiència Provincial de València, ha dictat en el rotlle d'apel·lació número 273/2009, la sentència que té l'encapçalament i la part dispositiva que diu així:  
«Poder Judicial  
Audiència Provincial de València  
Secció Sisena   
Rotlle número 273/2009  
Sentència número 256  
President: Vicente Ortega Llorca  
Magistrats: María Eugenia Ferragut Pérez i José Francisco Lara Romero.  
València, 5 de maig de 2009  
La Secció Sisena de l'Audiència Provincial de València, integrada pels senyors i la senyora del marge, ha vist este recurs d'apel·lació, interposat contra la sentència de data 1 d'octubre de l'any 2008, dictada en les actuacions de judici verbal número 156 de 2008, tramitades pel Jutjat de Primera Instància número 16 de València, sobre responsabilitat en accident de trànsit.  
Han sigut parts en el recurs, com a apel·lant la demandada Groupama, Plus Ultra, SA, representada per la procuradora Eugenia Merelo Fos i defesa per l'advocat Juan Orri Bayarri, i com a apel·lats la demandant Ana María Pardo Ibáñez, representada pel procurador Javier Roldán García i defesa per l'advocat José Luis Millán Quemades, i els codemandats Antoni Florín i Transmnilatrix, SL, no compareguts davant este tribunal.  
És ponent Vicente Ortega Llorca, qui expressa l'opinió del tribunal.   
Decidim:  
1. Estimem el recurs interposat per Groupama-Plus Ultra, SA.  
2. Revoquem la sentència impugnada i en lloc seu:  
a) Desestimem la demanda interposada per Ana María Pardo Ibáñez contra Antoni Florín, contra Transmnilatrix, SL, i contra Groupama-Plus Ultra, SA.  
b) Imposem a l'actora les costes causades en la primera instància.  
3. No fem expressa imposició de les costes d'esta alçada.  
Quan pertoque, rertorneu al Jutjat de procedència les actuacions originals, amb certificat d'esta resolució perquè s'execute i es complisca.  
Esta és la nostra sentència, que pronunciem, manem i firmem.  
No s'hi pot interposar recurs de cassació.»  
I per a la seua publicació en el Diari Oficial de la Comunitat Valenciana, a fi de notificar a la part incompareguda Antonio Florín. En done fe.  
València, 30 de juliol de 2009.- El secretari substitut: Román Rodríguez Albadalejo.